En varebil og en sættevogn er begge udbrændt efter en brand på en rasteplads på Hobrovej i Svenstrup i nat. Alarmen indgik til Beredskabscenter Aalborg klokken 00.30 hvor der af uvisse årsager var gået ild i varebilen. Lige ved siden af stod en ikke-indregistreret sættevogn som flammerne fik fat i. Begge dele er i dag ikke andet end skrotjern. - Vi ved ikke hvorfor der går ild i varebilen, og vi har været i kontakt med ejeren som heller ikke har nogen fornemmelse af hvad der er sket, siger vagtchef ved Nordjyllands Politi Poul Badsberg.

Referat:
Bilbrand på rasteplads ved Svenstrup.